title: Ekelsbeke
text: Ekelsbeke en izelvroeg hag e flandrezeg kornôgel, anv ofisiel e galleg : Esquelbecq, a zo ur gumun eus Flandrez Frañs (departamant an Norzh), er Westhoek.
  
  Istor
  
  Dispac'h Gall 
  
   23 a viz Eost 1793 : emgann etre ar C'hallaoued, Leclaire en o fenn, hag ar Vreizhveuriz hag an Aostrianed gant Dug York en o fenn.
  
  kantved 
  
   Lazhadeg La Plaine au Bois‎ e-pad an Eil brezel bed: 84 soudard eus Lu Breizh-Veur hag ur soudard gall, Robert Vanpée, a voe drouklazhet en ul lab el lec’h anvet La Plaine au Bois (nepell ouzh ar vevenn ouzh kumun Wormhout) goude bout en em rentet d'an 28 a viz Mae 1940, daou brizoniad a zeuas a-benn da achap. An dorfedourion a oa milourion eus an SS Leibstandarte Adolf Hitler. E bered Wormhout eo beziet ar Vreizhveuriz bet lazhet. E bered ar C'hommonwealth en Ekelsbeke eo douaret Robert Vanpée.
  
  Monumantoù ha traoù heverk 
  
   Ar c'hastell,  kantved, bet adkempennet e 1606.
   Kouldri ar c'hastell, 1606. 
  
   An iliz katolik, - kantvedoù, bet distrujet gant an tan e 1976 hag adsavet e 1978.
  
   Ur breserdi kozh, deut da vout ur stal levrioù kozh.
  
   War ar blasenn e weler an ostaliri; dizimplij eo bremañ.
  
  Bezioù ar C'hommonwealth e bered ar gumun: Esquelbecq Communal Cemetery 
  
  Marvet int e-pad ar Brezel bed kentañ, unan e 1916, egile e 1917.
  
  Bered ar C'hommonwealth: Esquelbecq Military Cemetery 
  
  Ur vered ag ar Brezel bed kentañ eo. Digoret e voe e miz Ebrel 1918, e penn-kentañ an dagadenn alaman e Flandrez, ha serret e miz Gwenholon 1918. Implijet e voe gant an daou ospital-talbenn (2nd Canadian ha 3rd Australian Casualty Clearing Stations) bet er gumun. Enni eo beziet ur soudard eus ar 2nd Bn. Durham Light Infantry bet fuzuilhet e miz Gouere 1916 evit bout dizertet. Implijet e voe endro e-pad an Eil brezel-bed, dreist-holl da veziañ soudarded bet lazhet e miz Mae 1940 e-pad an emgannoù evit difenn Dukark. E-mesk ar soudarded c'hall douaret enni emañ Robert Vanpée 
  .
  
  Armerzh 
   Nav stal levrioù kozh a gaver er gumun.
   Bervet e vez bier gant ar Breserdi Thiriez.
  
  Dezougen 
  
   War al linenn hent-houarn eus Arras da Zukark, bet digoret e 1848, emañ Ekelsbeke.
  
  Douaroniezh 
   War lez ar ster Ijzer emañ Ekelsbeke.
  
  Emdroadur ar boblañs 1793-2010
  
  Gouelioù  
   Patate-feest (Gouel an avaloù-douar) e miz Eost.
   Nozvezh al Levrioù a vod aozerion, barzhed, embannerion, levrdiourion, h.a., bep kentañ sadornvezh a viz Gouere.
  
  Melestradurezh
  
  Tud 
  
   Robert Vanpée, ar soudard gall bet drouklazhet e La ‎Plaine au Bois‎ e 1940.
  
  Gevelliñ
  
  Levrlennadur 
   Guy Rommelaere, "Histoire et Patrimoine d'un village flamand: Esquelbecq", 1995
   Guy Rommelaere, "Mai 1940: Le massacre oublié", eil embannadenn, 2002
  
  Liamm diavaez  
   Ekelsbeke kêriadenn al levrioù
  
  Notennoù ha daveoù 
  
  Kumunioù Flandrez
  Ekelsbeke
  Bezioù-brezel ar C'hommonwealth en Norzh